<classify> VINARA wa Ligi Kuu Tanzania Bara, Simba imepangwa kucheza na Mwadui FC katika mchezo Kombe la Shirikisho la Azam ASFC hatua ya 32 bora, huku Yanga wakikutana na Tanzania Prisons michezo inayotarajiwa kuchezwa kuanzia Januari 24 hadi 26.Katika droo iliyochezeshwa jana katika studio za Azam TV na kuoneshwa mubashara, Simba itakuwa mwenyeji wa Mwadui FC kwenye Uwanja wa Uhuru, Dar es Salaam, ambapo mshindi atakutana na mshindi kati ya Majimaji FC na Stand United Yanga pia watakuwa wenyeji wa Tanzania Prisons katika Uwanja wa Uhuru Dar es Salaam na mshindi anatarajiwa kuchuana na mshindi wa mchezo kati ya Gwambina na Ruvu Shooting.Bingwa mtetezi, Azam FC atakutana na Friends Rangers mchezo utakaochezwa kwenye Uwanja wa Uhuru Dar es Salaam na mshindi wa mchezo huo atakutana na mshindi wa mchezo kati ya GIPCO dhidi ya Ihefu FC, ambazo zinashiriki Ligi Daraja la Kwanza. Namungo FC itakutana na Biashara United, Mtibwa Sugar itacheza na Sahare All Stars, JKT Tanzania itaivaa Tukuyu Stars, Kagera Sugar itaikabili Might Elephant, Lipuli FC itacheza na Kitayosa FC, Gwambina FC dhidi ya Ruvu Shooting na Africans Sports dhidi Alliance FC.Katika michezo mingine, Polisi Tanzania itakuwa mwenyeji wa Mbeya City, Ndanda FC dhidi ya Dodoma FC, Majimaji FC itacheza na Stand United FC, Ihefu FC itakutana na GIPCO na KMC itaikabili Pan African na Panama FC vs Mtwivila City.Wakati huohuo, Shirikisho la Soka Tanzania TFF, limesema mechi ya fainali ya michuano hiyo kwa msimu huu itachezwa katika mjini Sumbawanga mkoani Rukwa Machi 30 mwaka huu kwenye Uwanja wa Nelson Mandela.  <topic>: MICHEZO 